**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 34: Тэма ўрока:** Задачы, якія раскрываюць сэнс дзеяння аднімання

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць умець рашаць задачы, якія раскрываюць сэнс дзеяння аднімання.

**Задачы:**

* фарміраваць уменне рашаць задачы, якія раскрываюць сэнс дзеяння аднімання;
* замацоўваць уменне выдзяляць структурныя кампаненты задачы;
* практыкаваць у складанні, адніманні і параўнанні лікаў на практычнай аснове;
* удасканальваць узровень развіцця матэматычнай мовы;
* выхоўваць пачуццё ўзаемавыручкі, добрыя адносіны да птушак.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Празвінеў званок,

Пачынаецца ўрок,

Хутка час прабяжыць,

Трэба ім даражыць.

**ІІ Актуалізацыя ведаў і навыкаў навучэнцаў.**

* Параўнайце рады лікаў. Чым яны падобныя? Чым адрозніваюцца?

**6 5 4 3 2 1**

**1 2 3 4 5 6**

* Чаму роўны значэнні сум лікаў, запісаных адзін пад адным? Чаму яны не мяняюцца?


*Характарыстыка ліку 7.*

***Вусны лік***


1) с. 20, № 2

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Дадаванне і адніманне 1 з апорай на рад лікаў.

******

2)Гульня “Дапамажы коціку палічыць”.



- Назавіце ўсе магчымыя варыянты прыкладаў з домікам 7. (6 + 1 = 7, 1 + 6 = 7, 5 + 2 = 7, 2 + 5 = 7 і г.д.)


3)Параўнанне лікаў 7 і 5 па малюнку. (7 > 5, 5 < 7.)

- На колькі 7 больш за 5? На колькі 5 менш за 7?)

4)Рашэнне задач:

с. 20, № 3

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*



* Назавіце ўмову задачы? Пытанне ? Рашэнне?
* Чаму вы выконвалі складанне?
* Назавіце адказ?
* У Арцёма 6 наклеек. Брату ён аддаў 2 наклейкі. Колькі наклеек засталося ў Арцёма?
* Назавіце ўмову задачы? Пытанне ? Рашэнне?
* Чаму вы аднімалі?
* Назавіце адказ?
* Ці можна гэту задачу рашыць так: 4 + 2 ? Чаму не?
* Якая схема падыходзіць да першай задачы, а якая – да другой?

**? 6**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**4 2 2 ?**

**Тэма нашага ўрока -**  Задачы, якія раскрываюць сэнс дзеяння аднімання.

Будзем вучыцца рашаць задачы, якія раскрываюць сэнс дзеяння аднімання.

**ІІІ Засваенне новых ведаў.**

***Работа з вучэбным дапаможнікам***

1)с.68 – задача

* Было 5 птушак. Паляцелі 2 птушкі. Колькі птушак засталося?

Удакладняюцца структурныя кампаненты задачы, разглядаецца сюжэтны малюнак і схема. Настаўнік разам з вучнямі састаўляюць рашэнне да задачы.

(Рашэнне настаўнікам дэманструецца на дошцы, а вучні выкладаюць з картак з лічбамі і знакамі дзеянняў на парце.)

***Фізкультхвілінка***

Ну-ка, птушачкі, паляцелі,

Паляцелі і прыселі,

Падзяўблі зярняткі,

Пагулялі ў двары,

Вадзіцы папілі,

Пярынкі памылі,

У бакі паглядзелі,

Прэч паляцелі.

Пасля фізкультхвілінкі праводзіцца размова пра птушак, якія засталіся зімаваць.

* Якіх вы ведаеце зімуючых птушак? (На дошцы настаўнік размяшчае карцінкі зімуючых птушак, якія жывуць у пэўнай мясцовасці.)
* Чаму гавораць так: “Птушкам не страшны холад, а страшны голад”?
* Чым можна дапамагчы зімуючым птушкам? Чым можна іх падкарміць?
* Якую дапамогу вы можаце аказаць? Якую добрую справу ўжо зрабілі для птушак?

**ІV Першасная праверка новых ведаў і спосабаў дзейнасці.**

2)с.68, №1

Настаўнік разам з вучнямі чытаюць задачу, называюць ўмову і пытанне. Раглядаюць схему і з апорай на яе выбіраюць арыфметычнае дзеянне, якое падыходзіць да рашэння пэўнай задачы. Затым састаўляецца рашэнне задачы на партах з дапамогай картак з лічбамі і знакамі, называецца адказ.

3)с.68, №2

Вучні складаюць задачы па малюнках, называюць умову, пытанне, падбіраюць схемы да задач, называюць рашэнне і адказ.

Можна прапанаваць вучням скласці адну задачу па двух малюнках. (Падрыхтоўка да ўвядзення састаўной задачы.)

4)с.68, №3

Заданне на параўнанне лікаў на практычнай аснове.

5)с.69

* У каробцы было 6 Ёлочный шар красный 40мм купить от 19.90 грн – Сезонные товары – Метро  Киев, Днепр, Харьков, Одесса, Львов, Житомир, Винница, Запорожье.

Павесілі на ёлку 2 Ёлочный шар красный 40мм купить от 19.90 грн – Сезонные товары – Метро  Киев, Днепр, Харьков, Одесса, Львов, Житомир, Винница, Запорожье.

Вучні чытаюць умову задачы, складюць пытанне, называюць рашэнне і адказ.

**V Прымяненне ведаў.**

***Работа ў рабочым сшытку***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

1)С.37 – заданне ад божай кароўкі.

Вучні запісваюць рашэнне задачы: 7 – 3 = 4 (к.)

***Фізкультхвілінка для вачэй***

2)с.37, №1

Матэматычная пропісь.

3)с.37, №2

Дадаванне і адніманне лікаў на практычнай аснове

**VІ Замацаванне новых ведаў і спосабаў дзейнасці.**

1)с.37, №3

* Было . З’елі  .

Колькі  засталося?

Вучні дапаўняюць задачу лікавымі дадзенымі на аснове схемы. Запісваюць рашэнне і адказ дапаўняецца лікавым даным.

2)

* У гаражы стаяла 6 машын. 2 машыны паехалі? Колькі машын засталося ў гаражы?
* Назавіце ўмову задачы? Пытанне ?
* Выберыце схему, якая адпавядае ўмове задачы.

* Назавіце рашэнне, адказ?

**VІІ Падвядзенне вынікаў.**

* *На талерцы ляжала 5 груш. 2 грушы забралі.*
* Ці можна сказаць, што гэта задача? Чаму?
* Прыдумайце пытанне. Назавіце рашэнне, адказ.
* Назавіце структурныя кампаненты задачы?
* Якія задачы мы вучыліся рашаць на ўроку?

**VІІІ Рэфлексія “Снегіры прыляцелі”**







*1)Усё 2)Ёсць 3)Трэба*

*зразумела. сумненні. Дапамога.*

У канцы ўрока неабходна ўспомніць пра зімуючых птушак. Яшчэ раз напомніць вучням, што птушкам патрэбна наша дапамога.